Paprastai botokso injekcijos poveikis pradeda matytis, po procedūros praėjus 5 dienoms, tačiau pilnai efektas pasireiškia iki 14 dienos. Mimikos raumenys atsipalaiduoja, oda problematiškose vietose išsilygina.
Botulino toksino poveikis trunka apie 6 mėnesius, tačiau efektas tęsiasi iki 1 metų, nes nustojus veikti preparatui dažniausiai raukšlės iškart neišryškėja, nors jau galima susiraukti. Pasak daugelio pacientų ir ilgametės gydytojų patirties, palaipsniui laiko tarpas tarp vizitų į kliniką vis ilgėja, nes susidaro įspūdis, kad raumenys „išmoksta“ nedaryti raukšlę sukeliančio judesio. Emocijas ir toliau galima išreikšti, tačiau jų nelydi padidėjęs veido odos raukšlėtumas.